సాలెంపాలెం

సాలెంపాలెం, కృష్ణా జిల్లా, కోడూరు మండలానికి చెందిన గ్రామం.ఇది మండల కేంద్రమైన కోడూరు నుండి 8 కి. మీ. దూరం లోను, సమీప పట్టణమైన రేపల్లె నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 774 ఇళ్లతో, 2569 జనాభాతో 2208 హెక్టార్లలో విస్తరించి ఉంది. గ్రామంలో మగవారి సంఖ్య 1279, ఆడవారి సంఖ్య 1290. షెడ్యూల్డ్ కులాల సంఖ్య 524 కాగా షెడ్యూల్డ్ తెగల సంఖ్య 12. గ్రామం యొక్క జనగణన లొకేషన్ కోడ్ 589792.

సమీప గ్రామాలు 
ఈ గ్రామానికి సమీపంలో పెదయాదర, పిట్టల్లంక, పెదకళ్ళేపల్లి, ఉల్లిపాలెం గ్రామాలు ఉన్నాయి.

విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి కోడూరులో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల కోడూరులోను, ఇంజనీరింగ్ కళాశాల చల్లపల్లిలోనూ ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ రామచంద్రపురంలోను, మేనేజిమెంటు కళాశాల మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల చల్లపల్లిలోను, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.

జిల్లా పరిషత్తు ఉన్నత పాఠశాల
ఈ పాఠశాల 5వ వార్షికోత్సవం 2014, ఫిబ్రవరి-20న జరిగింది. ఈ పాఠశాలలోని 10వ తరగతి విద్యార్థులు గత రెండేళ్ళుగా 100% ఉత్తీర్ణ శాతం సాధించుచున్నారు. [3]
గురుపూజోత్సవాన్ని పురస్కరించుకొని, రాష్ట్రప్రభుత్వం అందించే రాష్ట్రస్థాయి ఉత్తమ అధ్యాపక పురస్కారానికి, ఈ పాఠశాల ఉపాధ్యాయులు శ్రీ పోతన వెంకటేశ్వరరావు ఎంపికైనారు. 2014, సెప్టెంబరు-5న గుంటూరులో జరిగే ఒక కార్యక్రమంలో రాష్ట్రమంత్రుల చేతులమీదుగా వీరీ పురస్కారాన్ని అందుకుంటారు. ఘంటసాలకు చెందిన ఈయన 1985లో ఉపాధ్యాయ వృత్తిలో చేరినారు. 2009లో ప్రధానోపాధ్యాయులుగా సాలెంపాలెం గ్రామానికి బదిలీపై వచ్చిన ఈయన, పాఠశాల పూర్వవిద్యార్థులు, గ్రామస్తుల సహకారంతో మూడు లక్షల రూపాయల విరాళం సేకరించి పాఠశాల చుట్టూ ప్రహరీ, ఆవరణలో వేదిక, సైకిలుస్టాండు వగైరా అభివృద్ద్ధిపనులు చేయించి తనదైన ముద్ర వేసినారు. ప్రతి సంవత్సరం ప్రతిభ కనబరచిన విద్యార్థులకు ప్రోత్సాహక బహుమతులు అందజేయుచున్నారు. ఈ రకంగా అందరి సహకారంతో ముందుకు వెళ్ళుచున్నారు. [4]
ఈ పాఠశాలలో 10వ తరగతి చదువుచున్న లంకె లావణ్య అను విద్యార్థిని, జాతీయస్థాయి సాఫ్ట్ బాల్ పోటీలకు ఎంపికైనది. ఈమె ఇటీవల అనంతపురంలో నిర్వహించిన రాష్ట్రస్థాయి పాఠశాలల క్రీడాపోటీలలో, బాలికల అండర్-17 విభాగంలో, కృష్ణాజిల్లా జట్టు కెప్టెనుగా రాణించి, జట్టుని తృతీయస్థానంలో నిలబడటానికి కీలకభూమిక పోషించి, జాతీయస్థాయి పోటీలకు ఎంపికైనది. [5]
ఈ పాఠశాలలో 2014-15 విద్యా సంవత్సరంలో 10వ తరగతి చదివిన గుండుమిల్లి హేమంత్ కుమార్, 9.8 గ్రేడ్ మార్కులు సాధించాడు. నడకుదుటి ప్రత్యూష 9.7 మార్కులు సాధించింది. వీరిద్దరూ ఐ.ఐ.ఐ.టి.లో సీట్లు పొందినారు. [6]
ఈ పాఠశాలలో 8వ తరగతి చదువుచున్న రామాను నాగలక్ష్మి అను విద్యార్థిని, 2016, అక్టోబరు-22 నుండి 24 వరకు అనంతపురంలో నిర్వహించిన రాష్ట్రస్థాయి సాఫ్ట్ బాల్ పోటీలలో, అండర్-14 విభాగంలో, కృష్ణా జిల్లా జట్టు తరఫున పాల్గొని, తన ప్రతిభతో, జాతీయస్థాయి పోటీలలో పాల్గొనడానికి ఎంపికైనది. ఈమె డిసెంబరు-2016లో ఢిల్లీలో నిర్వహించు జాతీయస్థాయి పోటీలలో పాల్గొంటుంది. [7]
2017, సెప్టెంబరు-1,2,3 తేదీలలో ఒంగోలులో నిర్వహించు రాష్ట్రస్థాయి సాఫ్ట్‌బాల్ పోటీలలో పాల్గొనుటకు, ఈ పాఠశాలలో చదువుచున్న ఆర్.నాగలక్ష్మి, కె.నళిని, కె.కనకదుర్గ, లిఖిత, తనూజ అను విద్యార్థినులు ఎంపికైనారు. [8]

వైద్య సౌకర్యం

ప్రభుత్వ వైద్య సౌకర్యం 
పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

ప్రైవేటు వైద్య సౌకర్యం 
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.

తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కాలువ/వాగు/నది ద్వారా గ్రామానికి తాగునీరు లభిస్తుంది.

పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

సమాచార, రవాణా సౌకర్యాలు 
సలేంపాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.

ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

మార్కెటింగు, బ్యాంకింగు 
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.

ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు, గ్రంథాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.

విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

భూమి వినియోగం 
సలేంపాలెంలో భూ వినియోగం కింది విధంగా ఉంది:

 వ్యవసాయేతర వినియోగంలో ఉన్న భూమి: 300 హెక్టార్లు

 వ్యవసాయం చేయదగ్గ బంజరు భూమి: 200 హెక్టార్లు

 నికరంగా విత్తిన భూమి: 1706 హెక్టార్లు

 వివిధ వనరుల నుండి సాగునీరు లభిస్తున్న భూమి: 1706 హెక్టార్లు

నీటిపారుదల సౌకర్యాలు 
సలేంపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.

 కాలువలు: 1706 హెక్టార్లు

ఉత్పత్తి 
సలేంపాలెంలో ఈ కింది వస్తువులు ఉత్పత్తి అవుతున్నాయి.

ప్రధాన పంటలు

గ్రామంలోని మౌలిక సదుపాయాలు 
హోమియో వైద్యశాల.

ప్రాథమిక ఆరోగ్య ఉపకేంద్రం 
ఈ గ్రామానికి ఈ కేంద్రం పిట్టల్లంక గ్రామంలో ఉంది.

గ్రామ పంచాయతీ 
2013 జూలైలో ఈ గ్రామ పంచాయతీకి జరిగిన ఎన్నికలలో వడుగు స్వాతి సర్పంచిగా ఎన్నికైనారు.

గ్రామంలోని ప్రధాన వృత్తులు
వ్యవసాయం, వ్యవసాయాధారిత వృత్తులు

గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 3128. ఇందులో పురుషుల సంఖ్య 1570, స్త్రీల సంఖ్య 1558, గ్రామంలో నివాస గృహాలు 815 ఉన్నాయి. గ్రామ విస్తీర్ణం 2208 హెక్టారులు.

మూలాలు

వెలుపలి లంకెలు 
[3] ఈనాడు కృష్ణా/అవనిగడ్డ; 2014, ఫిబ్రవరి-20; 3వపేజీ.
[4] ఈనాడు కృష్ణా/అవనిగడ్డ; 2014, సెప్టెంబరు-3; 3వపేజీ. 
[5] ఈనాడు కృష్ణా/అవనిగడ్డ; 2014, అక్టోబరు-2; 2వపేజీ.
[6] ఈనాడు కృష్ణా/అవనిగడ్డ; 2015, జూలై-3; 2వపేజీ.
[7] ఈనాడు అమరావతి/అవనిగడ్డ; 2016, అక్టోబరు-28; 2వపేజీ.
[8] ఈనాడు అమరావతి/అవనిగడ్డ; 2017, ఆగస్టు-24; 1వపేజీ.